Id-Deċiżjoni tal-Kummissjoni
tal-14 ta’ Ottubru 2002
li temenda d-Deċiżjoni 97/467/KE fir-rigward ta’ Greenland għal-laħam ta’ annimali imrobbija
(notifikat taħt dokument numru C(2002) 3751)
(Test b’rilevanza għall-Ftehim ŻEE)
(2002/797/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Waqt li kkonsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet biex isiru, għal terminu interim, listi provviżorji ta’ stabbilimenti f’pajjiżi terzi li minnhom l-Istati Membri huma awtorizzati li jimportaw prodotti ta’ oriġini mill-annimal, prodotti prodotti mis-sajd jew molluski bivalve ħajjin [1], kif l-aħħar emendata bid-Deċiżjoni 2001/4/KE [2], u b’mod partikolari l-Artikolu 2(1) taghha,
Billi:
(1) Saru listi provviżorji ta’ stabbilimenti li jipproduċu laħam tal-fniek u laħam ta’ annimali slavaġ imrobbija għal-laħam bid-Deċiżjoni tal-Kummissjoni 97/467/KE tas-7 ta’ Lulju 1997 li tistabbilixxi listi provviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjoni ta’ laħam tal-fniek u laħam ta’ annimali mrobbija għal-laħam [3], kif l-aħħar emendata bid-Deċiżjoni 2002/614/EC [4].
(2) Greenland bagħtet lista ta’ stabbilimenti li jipproduċu laħam ta’ annimali slavaġ imrobbija għal-laħam li ġew iċċertifikati mill-awtorità kompetenti bħala li huma huma skond ir-regoli tal-Komunità.
(3) Għalhekk tista’ ssir lista provviżorja ta’ stabbilimenti li jipproduċu laħam ta’ annimali slavaġ imrobbija għal-laħam għal Greenland.
(4) Id-Deċiżjoni 97/467/KE għandha għalhekk tiġi emendata.
(5) Il-miżuri li għalihom tipprovdi din id-Deċiżjoni huma skond l-opinjoni tal-Kumitati Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI
L-Artikolu 1
It-test ta’ l-Anness li jinsab ma’ din id-Deċiżjoni huwa miżjud ma’ l-Anness I li jinsab mad-Deċiżjoni 97/467/KE.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-14 ta’ Ottubru 2002.